ไฟต์บังคับตามโพล?
สัญญาณควัน ศึกชิงแม่ทัพประชาธิปัตย์เริ่มอย่างไม่เป็นทางการ,ตามจังหวะการเปิดตัวของ เสี่ยจ้อน นายอลงกรณ์ พลบุตร อดีตรองประธานสภาขับเคลื่อนการปฏิรูปประเทศ (สปท.) ที่ยอมรับเองเลยว่า มีคนในพรรคเชียร์ให้ลงแข่งชิงเก้าอี้หัวหน้าพรรค,เปิดหน้าท้าชิงตำแหน่งกันแบบไม่ต้องกั๊ก,เพิ่มเข้ามาในบัญชีแคนดิเดตที่มีการเปิดโพยมาก่อน ทั้ง อู๊ดด้า นายจุรินทร์ ลักษณวิศิษฏ์ นพ.วรงค์ เดชกิจวิกรม มือปราบจำนำข้าว รวมทั้งชื่อขลังๆอย่าง ปรมาจารย์ชวน หลีกภัย,อย่างไรก็ตาม โฟกัสจากหน้าตาตัวละครที่เปิดออกมาชิงเก้าอี้หัวหน้าพรรค ดูท่าว่าประชาธิปัตย์ก็คงไม่ได้หวังถึงโอกาสชิงเป็นแกนนำจัดรัฐบาล,โดยสถานการณ์ขอแค่เกาะขบวน ไม่ให้หลุดวงดีลอำนาจช่วงเปลี่ยนผ่านเท่านั้น,ซึ่งนั่นก็โยงกันได้กับตัวเลขล่าสุด สวนดุสิตโพล เปิดโพยว่าที่นายกรัฐมนตรี,นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. นำโด่งเป็นอันดับหนึ่ง,ตามด้วย เดอะมาร์ค นายอภิสิทธิ์ เวชชาชีวะ หัวหน้าพรรคประชาธิปัตย์ อันดับสอง ส่วนอันดับสาม เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองกรุงพรรคเพื่อไทย อันดับสี่ ไพร่หมื่นล้าน นายธนาธร จึงรุ่งเรืองกิจ หัวหน้าพรรคอนาคตใหม่ และอันดับห้า อดีตนายกฯทักษิณ ชินวัตร,วัดตามตัวเลขก็ล้อตามผลของนิด้าโพลที่สำรวจมาแล้ว 2–3 รอบ คำตอบของประชาชนส่วนใหญ่ก็ยังเทคะแนนให้ นายกฯลุงตู่ ยึดแป้นเป็นอันดับหนึ่งเหมือนกัน,อันดับสอง เจ๊หน่อย อันดับสาม เดอะมาร์ค ตามมาด้วย ธนาธร,มันชัดเจนเลยว่า นิด้า–สวนดุสิต ทั้งสองโพลผลออกมาชื่อซ้ำๆกัน เพียงแค่สลับอันดับตามเงื่อนไขสถานการณ์ที่เข้าใจได้ ในจังหวะที่ เจ๊หน่อย มีโอกาสหลุดคิวหัวหน้าพรรคเพื่อไทย เลยถูก เดอะมาร์ค แซงขึ้นมาอันดับสอง เพราะยังมองหาคนมาเบียดแทนหัวหน้าประชาธิปัตย์ไม่ได้,แต่สังเกตหรือไม่ ชื่อที่หายไปเลย ไม่ติดโพยทั้งสองโพล,นั่นคือคิวของ เสี่ยหนู นายอนุทิน ชาญวีรกูล หัวหน้าพรรคภูมิใจไทย,ทั้งๆที่เคยขึ้นแท่นเป็น ตัวแปรสำคัญ ที่หลายสำนักฟันธง ตามสถานการณ์ที่รู้กันทั้งวงนอกวงใน เจ้าตัวแสดงความพร้อมเป็นแคนดิเดตชิงเก้าอี้นายกรัฐมนตรี,แล้วถึงตรงนี้ชื่อ อนุทิน หายไป ไม่ติดอันดับได้ลุ้นเลย,เรื่องของเรื่อง นี่หรือเปล่าคือคำตอบ กับอาการเฮี้ยวๆของ เสี่ยหนู ที่อยู่ๆก็เปิดเกมห้าว,ท้ารบทีมเศรษฐกิจรัฐบาล ลุงตู่ แบบไม่ไว้ไมตรี,มุ่งเป้าเขย่าเมกะโปรเจกต์ เรือธง ยุให้ล้มกระดานโครงการระเบียงเศรษฐกิจตะวันออก (อีอีซี),เริ่มตั้งแต่มุกเบิ้ลบลัฟให้เอาเงินไปจ่ายให้คนรากหญ้าพัฒนาระบบการศึกษาก่อนดีกว่า หนักเข้าก็ตอกลิ่มภาคนิยม ฝนตกไม่ทั่วฟ้า โวยอีอีซีเป็นการพัฒนาให้ภาคตะวันออกเจริญอยู่ภาคเดียว แล้วภาคเหนือ ภาคอีสาน ภาคใต้ ไม่ต้องเจริญเหรอ,ตั้งหน้าตั้งตาเตะตัดขา ดิสเครดิตกันแบบเอาจริงเอาจัง,ตามสถานการณ์ลากไปปั่นกระแสกันในโซเชียลมีเดียให้กองเชียร์ตามแห่ และยังได้แนวร่วมเพจเครือข่าย ทักษิณ ช่วยตีปี๊บขย่มทีมเศรษฐกิจรัฐบาล ลุงตู่,ประกาศสงคราม ยกระดับเป็น ศัตรูทางการเมือง,ในสถานการณ์ที่อีกฝั่งก็โต้กลับแบบไม่ไว้ไมตรี ทีมโซเชียลฯสายเชียร์ นายกฯลุงตู่ โชว์บทความสื่อยักษ์ระดับโลกอย่างสำนักข่าว บลูมเบิร์ก วิเคราะห์โครงการอีอีซี คือผลงานโบแดงของรัฐบาล ลุงตู่ ในการเดินหน้าแผนพัฒนาเศรษฐกิจระยะยาว รองรับโลกอนาคต,เบิ้ลกลับข้อมูลวิจารณ์ของ เสี่ยหนู ก็แค่ วิชันแป๊ะขายขวด,ให้ราคาแค่ผู้รับเหมาถนัดเซ็งลี้ทางการเมือง,ตามท้องเรื่อง อ่านเกมเขี้ยวของ เสี่ยหนู เดินแต้ม คั่วไพ่ 2 หน้า ด้านหนึ่งก็เบิ้ลใส่พลังประชารัฐ เบียดแต้มไว้ต่อรองดีลอำนาจทีม ลุงตู่ อีกทางก็เผื่อสวิงขั้วไปแจมกับฝั่ง นายใหญ่ ได้ทุกเมื่อ,แต่ก่อนอื่นใด มันคือไฟต์บังคับ เสี่ยหนู ต้องเร่งปั่นเรตติ้งตัวเอง,วิธีเร็วสุดก็คือท้าบู๊กับทีม ลุงตู่ กระโดดชกข้ามรุ่นกับมวยใหญ่ระดับนายสมคิด จาตุศรีพิทักษ์ รองนายกฯ กัปตันทีมเศรษฐกิจ อาศัยทางลัดปั่นราคา อัปเกรด ขึ้นมาอยู่ในบัญชีผู้เล่นแถวหน้า,เพราะในจังหวะที่ นายใหญ่ ยังควานหาตัว นอมินีรุ่น 3 ไม่ได้ ประชาธิปัตย์กำลังโละ อภิสิทธิ์ แท้ๆ,แต่ อนุทิน ชื่อหายไปเฉยเลย.,ทีมข่าวการเมือง
ตามจังหวะการเปิดตัวของ เสี่ยจ้อน นายอลงกรณ์ พลบุตร อดีตรองประธานสภาขับเคลื่อนการปฏิรูปประเทศ (สปท.) ที่ยอมรับเองเลยว่า มีคนในพรรคเชียร์ให้ลงแข่งชิงเก้าอี้หัวหน้าพรรค
วิเคราะห์การเมือง,ทีมข่าวการเมือง,ว่าที่นายกรัฐมนตรี,โพล,อนุทิน ชาญวีรกูล